Taajamassa on muun muassa terveysasema, pankki, päivittäistavarakauppa, asiamiesposti, huoltoasema ja peruskoulu. Kylässä sijaitsee Johan Oldenburgin vuonna 1852 suunnittelema Siikajoen kirkko. 18. huhtikuuta 1808 Siikajoen kirkonmäen läheisyydessä käytiin Suomen sotaan kuulunut Siikajoen taistelu. Nykyisin kirkon läheisyydessä sijaitsee vuonna 1934 paljastettu, Matti Visannin suunnittelema muistomerkki.